Hindčina

Hindčina (हिन्दी, niekedy हिंदी) je novoindoárijský jazyk, ktorým sa hovorí najmä v strednej a severnej Indii. Je to úradný jazyk Indie a zároveň ním hovorí najviac obyvateľov Indie ako svojím materinským jazykom. Je to tretí najrozšírenejší jazyk na svete (po čínštine a angličtine).

Slovo hindí pochádza z perzštiny a znamená „indický“.

 Rozšírenie 
Hindčina je prevládajúcim jazykom v týchto indických štátoch: Džammú a Kašmír, Himáčalpradéš, Dillí, Harijána, Uttarpradéš, Madhjapradéš, Bihár, Uttaránčal, Džhárkhand, Radžastan a Čhattísgarh. Jazykovedci hovoria tejto oblasti hindský pás. Hindčina je rozšírená aj v oblastiach mimo tohto pásu, a to v mestách: Bombaj, Čandígarh, Ahmedábád, Kalkata a Hajdarábad.

 Gramatika 
 Podstatné mená 
Podstatné mená rozlišujú rod mužský a ženský. Pravidlá priradenia slov k rodom sú zložité, ale často platí, že mená rodu mužského končia na -á, ženského na -í. V množnom čísle sa mužské -á mení na -é, ženské -í sa mení na -ijá(n). Príklady:

 जिला  džilá  okres  जिले  džilé  okresy नदी  nadí  rieka  नदियां  nadiján  rieky

Podstatné mená rozlišujú 2 pády v jednotnom čísle (priamy a nepriamy) a 3 pády v množnom čísle (priamy pád, nepriamy pád a vokatív). Nepriamy pád sa vyskytuje väčšinou v spojení so záložkami. Príklady:

   Jednotné číslo  Množné číslo Priamy pád  दरवाज़ाdarvázádvere  दरवाज़ेdarvázédvere Nepriamy pád  दरवाज़ेdarvázédvere  दरवाज़ोंdarvázóndvere Vokatív    दरवाज़ोdarvázódvere

Podľa tradičnej indickej gramatiky sa za pády (vibhakti) považujú i väzby podstatných mien so záložkami (postpozíciami). Záložky sa spájajú s nepriamym pádom.

 का kā, की kī, के kē
Nahradzuje genitív alebo privlastňovacie prídavné meno. Voľba záložky závisí od rodu a čísla privlastneného podstatného mena. S podstatnými menami rodu ženského sa používa záložka की kī, inak sa používa के kē.

 को kō
Nahradzuje datív alebo akuzatív. Označuje zasiahnutý predmet.

 में mēn „v“, „do“
 पर par „na“, „pri“
 तक tak „až k“, „až do“, „až po“
Nahradzuje lokál. Určuje miesto na otázku „kde“ alebo „kam“.

 से sē „od“, „z“, „s“
Nahradzuje ablatív. Vyjadruje odluku, spoločenstvo („s niekým / niečím“), určuje miesto („odkiaľ“) a čas („od kedy“) atď.

 ने nē
Táto záložka sa používa s pôvodcom deja u prechodných slovies v dokonavých časoch. Pôvodca deja sa odborne označuje tiež ako agens, preto sa tato väzba nazýva agenciál alebo tiež ergatív.

 Zámená 
V 2. osobe sa používajú 3 úrovne zdvorilosti. Zámeno तू (2. osoba jednotného čísla) sa používa pri modlitbách ako oslovenie boha, v poézii a smerom k malým deťom. Inak je výrazom veľkej dôvernosti alebo pohŕdania. Zámeno तुम (2. osoba množného čísla s významom čísla jednotného i množného) sa používa vo vzťahu k sluhom, drobným obchodníkom, obyčajným dedinčanom a všeobecne osobám nižšieho spoločenského postavenia; tiež k blízkym priateľom, ktorým by sme v slovenčine tykali. Najzdvorilejšie je zámeno आप āp, ktoré sa používa s 3. osobou množného čísla vo vzťahu k spoločensky vyššie postaveným osobám.

Používanie osobných zámen ako podmetu nie je povinné.

 मैं  main  ja तू  tū  ty (používané zriedka, len ak hovoríme s dieťaťom, sluhom alebo s bohom) वह  vah  on, ona, ono हम  ham  my तुम  tum  vy (odpovedá slovenskému tykaniu, ak hovoríme s osobou sebe rovnou) वे  vē  oni, ony, ona आप  āp  Vy (zdvorilé vykanie)

Ak chceme zdôrazniť, že v danej vete ide o množné číslo, pridáme slovo लोग lóg, ktorého základný význam je ľudia, napr. तुम लोग tum lóg. Do slovenčiny v tomto prípade slovo लोग neprekladáme.

 Číslovky 
Na číslovkách je dobre vidieť príbuznosť hindčiny so slovanskými a ostatnými indoeurópskymi jazykmi.

 एक  ēk  jeden दो  dō  dva तीन  tīn  tri चार  čār  štyri पांच  pāňč  päť छह  čhah  šesť सात  sāt  sedem आठ  āṭh  osem नौ  nau  deväť दस  das  desať

 Slovesá 
Infinitív má príponu -ना -nā. Slovesný kmeň je časť infinitívu bez tejto prípony.

 Pomocné sloveso होना 
Pomocné sloveso होना hōnā „byť“ v jednoduchom prítomnom čase:

  Jednotné číslo  Množné číslo 1. osoba  मैं हूंmain hūnja som  हम हैंham hainmy sme 2. osoba  तू हैtū haity si  तुम होtum hōvy ste 3. osoba  वह हैvah haion je  वे हैंvē hainoni sú

Záporný tvar नहीं nahīn je zrejme spoločný pre všetky osoby a obe čísla.

Tvary préterita (minulého času) slovesa होना sú pôvodne tvary minulého príčastia, preto sú rovnaké pre všetky osoby, preto rozlišujú rod:

  Jednotné číslo  Množné číslo Mužský rod  थाthābol  थेthēboli Ženský rod  थीthībola  थींthīnboli

Záporný tvar sa tvorí časticou न na alebo नहीं nahīn: मैं न था main na thā „nebol som“.

 Nedokonavé príčastie 
Nedokonavé príčastie sa používa k tvoreniu nedokonavého prítomného a minulého času. Tvorí sa pripojením prípony -ता -tā ku slovesnému kmeni. Napr. ku slovesu चलना čalnā „ísť“ je príčastie चलता čaltā „idúci“ (v ženskom rode चलती čaltī). Množné číslo má v mužskom rode príponu -ते te, v ženskom rode má rovnaký tvar ako v jednotnom čísle.

Nedokonavé príčastie má tiež funkciu prídavného mena vo významu práve prebiehajúcej činnosti. Pre zdôraznenie tohto významu sa obvykle za príčastie pripojuje nemenný tvar हुआ, हुए, हुई rovnakého rodu a čísla.

 Nedokonavý prítomný čas 
Nedokonavý prítomný čas vyjadruje priebeh deja alebo trvanie stavu v prítomnosti a tiež charakteristické, obvyklé alebo pravidelné deje alebo stavy. Tvorí sa analyticky pomocou jednoduchého prítomného času pomocného slovesa होना hōnā a nedokonavého príčastia významového slovesa. Zápor sa tvorí časticou नहीं nahīn. U záporných tvarov sa obvykle vynecháva pomocné sloveso. Príklady:

 Hindsky:  वह चलता है। Transliterácia:  Vah čaltā hai. Doslova:  On idúci je. Preklad:  On ide.

 Hindsky:  मैं नहीं चलता। Transliterácia:  Main nahīn čaltā. Doslova:  Ja nie som idúci. Preklad:  Nejdem.

 Nedokonavý minulý čas 
Nedokonavý minulý čas sa tvorí rovnako ako nedokonavý čas prítomný, k nedokonavému príčastiu sa pripojí odpovedajúci tvar slovesa होना v minulom čase.

 Dokonavé príčastie 
Dokonavého príčastie používame ku tvorbe minulého času dokonavého a trpného rodu vo všetkých časoch. Ak končí slovesný kmeň spoluhláskou, tvoríme príčastie pripojením samohlásky: बोलना, transliterácia bolnā, preklad hovoriť, slovesný kmeň je बोल, transliterácia bol, dokonavé príčastie v mužskom rode pre jednotné číslo je बोला, transliterácia bolā, pre množné číslo बोले, transliterácia bole, v ženskom rode pre jednotné číslo बोली, transliterácia bolī, pre množné číslo बोलीं, transliterácia bolīn. Ak končí kmeň samohláskou, vkladá sa spoluhláska j, napr. बुलाना, transliterácia bulānā, preklad volať, pozývať, kmeň बुला, transliterácia bulā, príčastie बुलाया, बुलाये, बुलायी, बुलायीं, transliterácia bulājā, bulāje, bulājī, bulājīn.

Niektorá slovesa tvoria dokonavé príčastie nepravidelne (množné číslo ženského rodu, ktoré získame pripojením anusváru, v tabuľke neuvádzame):

 Slovensky  infinitív  transliterácia  dokonavé príčastie  transliterácia robiť  करना  karnā  किया, किए (किये), की  kijā, kie (kije), kī ísť, odísť  जाना  džānā  गया, गए (गये), गई (गयी)  gajā, gae (gaje), gaī (gajī) dať  देना  denā  दिया, दिए (दिये), दी  dijā, die (dije), dī zomrieť  मरना  marnā  मुआ, मुए, मुई  muā, mue, muī vziať  लेना  lenā  लिया, लिए (लिये), ली  lijā, lie (lije), lī byť  होना  honā  हुआ, हुए, हुई  huā, hue, huī

Sloveso मरना má tiež pravidelné tvary dokonavého príčastia मरा, मरे, मरी, transliterácia marā, mare, marī.

Sloveso जाना tvorí pravidelné tvary जाया, जाए (जाये), जाई (जायी), transliterácia džājā, džāe (džāje), džāī (džājī), v niektorých väzbách, kde neplní funkciu významového slovesa.

Dokonavé príčastí môže mať význam prídavného mena. Aj tu sa táto funkcia obvykle zdôrazňuje pripojením हुआ, हुए, हुई, napr. लिखा हुआ पत्र, transliterácia likhā huā patr, preklad napísaný list, लिखी हुई पुस्तक, transliterácia likhī huī pustak, preklad napísaná kniha.

 Dokonavý minulý čas 
Dokonavý minulý čas sa tvorí dokonavým príčastím, často bez pomocného slovesa. Neprechodné slovesá (nemajú priamy predmet) používajú nominatívne väzby. Podmet sa zhoduje v rode a čísle so slovesom:

 Hindsky  transliterácia  preklad लड़का आया  larkā ājā  chlapec prišiel लड़की आयी  larkī ājī  dievča prišlo लड़के आये  larke āje  chlapci prišli लड़कियाँ आयीं  larkijān ājīn  dievčatá prišli

Prechodná slovesa používajú ergatívnu (agenciálnu) väzbu. Činiteľ deja je v agenciále (ergatíve) a sloveso sa zhoduje v rode a čísle s predmetom (पत्र je rodu mužského, चिट्ठी je rodu ženského, obe slová znamenajú list):

 Slovensky  Hindsky  Transliterácia Rám napísal list.   राम ने चिट्ठी लिखी।  Rām ne čiṭṭhī likhī. Síta napísala list.  सीता ने पत्र लिखा।  Sītā ne patr likhā. Rám napísal listy.  राम ने पत्र लिखे।  Rām ne patr likhe. Síta napísala listy.  सीता ने चिट्ठियाँ लिखीं।  Sītā ne čiṭṭhijān likhīn.

Ak je predmet vyjadrený pomocou záložky को, je sloveso vždy v jednotnom čísle rodu mužského:

 Slovensky  Hindsky  Transliterácia Síta napísala všetky tieto listy.  सीता ने इस सब पत्रों को लिखा।  Sītā ne is sab patron ko likhā.

Sloveso je v jednotnom čísle rodu mužského aj v prípade, že je predmet nevyjadrený:

 Slovensky  Hindsky  Transliterácia Chlapec povedal, že nič nevie.  लड़के ने कहा कि वह कुछ नहीं जानता।  larke ne kehā ki vo kučh nahīn džāntā. Dievča povedalo, že nič nevie.  लड़की ने कहा कि वह कुछ नहीं जानती।  larkī ne kehā ki vo kučh nahīn džāntī.

 Záložky 
Záložky alebo postpozície sú analógiou predložiek, ktoré nájdeme v iných jazykoch. Upresňujú vzťah mennej frázy k ostatným vetným členom a nahradzujú tak niektoré vymiznuté pády. Historicky ide zrejme o pádové koncovky, ktoré boli v sanskrte, ale odtrhli sa a stali sa samostatnými slovami.

 Slovosled 
Základný slovosled je podmet – predmet – sloveso. Prívlastok sa kladie pred podstatné meno, ktoré rozvíja. Príslovkové určenie zvyčajne stojí pred slovesom alebo pred predmetom, často je ale tiež na začiatku vety. Určenie času sa kladie pred určenie miesta. Záporky sa spravidla kladú pred sloveso. Príklady:

 Hindsky:  वह किताब है। Transliterácia:  Vah kitáb haj. Doslova:  To kniha je. Preklad:  To je kniha.

 Externé odkazy 


Kategória:Novoindoárijské jazyky